বলয়গ্রাস
বলয়গ্রাস বিশিষ্ট লেখিকা আশাপূর্ণা দেবী রচিত একটি উপন্যাস। প্রকাশকাল ১৯৪৯ সাল (বাংলা ১৩৫৬ সন)। প্রকাশক মিত্র ও ঘোষ পাবলিশার্স প্রাইভেট লিমিটেড। একটি আজন্ম-অবহেলিত শিশুকন্যার শৈশব থেকে যৌবনে উত্তরণই এই উপন্যাসের উপজীব্য। লেখিকার চতুর্থ প্রকাশিত বয়স্কপাঠ্য উপন্যাস এটি। বলয়গ্রাস নামেই অনূদিত হয়েছে হিন্দিতে। বাংলাতে চলচ্চিত্রায়িতও হয়েছে। পরে সংকলিত হয় আশাপূর্ণা দেবী রচনাবলী প্রথম খণ্ডেও।